A BIZOTTSÁG 1964/2004/EK RENDELETE
(2004. november 12.)
az Írország lobogója alatt közlekedő hajóknak a norvég menyhalra vonatkozó halászati tilalmáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (1) és különösen annak 21. cikke (3) bekezdésére,
mivel:
(1)
A mélytengeri halállományokra vonatkozó 2003-as és 2004-es halászati lehetőségek rögzítéséről szóló, 2002. december 16-i 2340/2002/EK tanácsi rendelet (2) előírja a norvég menyhalra vonatkozó kvótát a 2004-es évre.
(2)
A célból, hogy biztosítani lehessen a kvóta alá eső állomány mennyiségi korlátozására vonatkozó rendelkezések betartását, szükséges, hogy a Bizottság kitűzze azt a dátumot, amely időpontra egy tagállam lobogója alatt közlekedő hajókról való fogások úgy tekinthetők, hogy a megengedett kvótát kimerítették.
(3)
A Bizottsághoz eljuttatott információk szerint a norvég menyhalnak az V., VI. és VII. ICES statisztikai alterület vizein (közösségi vizek, valamint harmadik országok felségterülete vagy joghatósága alá nem tartozó vizek) Írország lobogója alatt közlekedő vagy Írországban bejegyzett hajókról történő fogásai elérték a 2004-es évre kitűzött kvótát. Írország 2004. október 1-jei kezdettel megtiltotta ezen állomány halászatát. Ebből kifolyólag szükséges ezen időpont betartása,
ELFOGADTA EZT A RENDELETET:
1. cikk
A norvég menyhalnak az V., VI. és VII. ICES statisztikai alterület vizein (közösségi vizek, valamint harmadik országok felségterülete vagy joghatósága alá nem tartozó vizek) Írország lobogója alatt közlekedő vagy Írországban bejegyzett hajókról történő fogásai elérték az Írország számára a 2004-es évre megállapított kvótát.
E rendelet alkalmazásának időpontjától kezdve tilos a norvég menyhalnak az V., VI. és VII. ICES statisztikai alterület vizein (közösségi vizek, valamint harmadik országok felségterülete vagy joghatósága alá nem tartozó vizek) Írország lobogója alatt közlekedő vagy Írországban bejegyzett hajókról történő halászata csakúgy, mint a kifogott állomány fedélzeten való tartósítása, egyik hajóról a másikra történő átrakodása vagy a partra való kiszállítása.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
2004. október 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. november 12-én.